Is-siġġu ta' fuq ix-xellug tiegħi kien vojt. Bl-arja kundizzjonata tagħmel mill-aħjar li tista' biex tħossok li qiegħed f'xi teatru miftuħ Grieg fix-xitwa aktar milli ġos-sala Sir Temi Zammit tal-Universit ta' Malta ma tantx ħadt gost narah vojt. Bir-reżha nieżla l-isfel u tippenetra bdejt nikkonspira bejni u bejn ruħi li l-arja kundizzjonata hi b'saħħitha daqshekk għax il-kont tad-dawl tal-Universit Is-siġġu tiegħi ikun E12, il-vojt ta' ħdejja kienet it-tlettax u għedt naħseb ma nxtarax għax hawn ħafna nies superstizzjużi. Imma fir-realta' mhux dak kien l-uniku siġġu vojt fis-sala li għal-lum kellha tospita il-festival tal-Għanja tal-Poplu. Kanzunetta wara l-oħra, l-palk u l-ktejjeb bil-lirika assorba s-sub konxju kollu u t-tehwdin u l-konspirazzjonijiet ta' qabel saru xi ħaġa tal-passat. Ħafna drabi l-pjanu klassiku preferit fuq keyboard, inħasset atmosfera ta' awtentiċit Il-lingwa nattiva tesprimi dak li lingwa barranija tispjega. Il-lirika kienet kontemporanja u reali. Xi kultant nammetti li kienet fuq in-naħa negattiva – abbużi sesswali fil-familja, omm ta' żewġt'itfal fuq is-sodda tal-mewt, darba oħra imnebbħa minn fuljett tal-Moviment ta' Kana. Biss forsi sa fl-aħħar sirna niktbu fuq il-ħajja ta' kuljum u ma nibżgħux inħarsu lejna nfusna fil-mera. Imxejna miż-żmien meta konna nimlew il-vapuri lejn l-Awstralja għax hawn ma kien hawn xejn u l-poeżija tagħna titkellem fuq kemm għandna xemx sabiħa. U wara kollox liema kien l-aħħar rumanz li qanqlek u kien mimli pożittivit Il-kanzunetta fl-ordni tan-numru tas-siġġu vojt ta' ħdejja kienet 'Malta Tiegħi' tal-Kultural. Erbgħa telgħu fuq il-palk b'vjolin, tanbur Afrikan, mikrofonu u kitarra. Il-lirika kont diġ tajtha daqqa t'għajn bis-serqa u ntrigatni. L-awtur jew awturi imdaħħlin f'kontradizzjoni bejnhom u nfushom li min jaf kemm ħassejtu jien stess. Din il-blata li tissejjaħ Malta. Kultant tħobbha. Kultant ma tiflaħiex. L-istess dilemma li forsi nies bħal Ġwann Mamo jew Manwel Dimech ħassew għall-ħaddiem Malti. L-imħabba bla qies tant li taw biċċa minnhom infushom lejh u fl-istess ħin jiskantaw bl-injuranza tiegħu u kif inhu kuntent u jilgħaq lil dak li jagħsru. L-ebda demografija tas-soċjet Maltija ma ssemmiet imma moħħi hemm mar. U flimkien mal-lirika, il-mużika ħarġet sinċerit ħassejt l-innoċenza ta' dawn l-erba' żerbinotti. Ftit kordi tal-kitarra intużaw, imma kienu biżżejjed bħal meta ħarsa waħda tkun biżżejjed biex tifhem dik xi trid tgħidlek. Jew bħal meta nifs jgħidlek ta' ħdejk hux komdu jew qed jitqanżah. U ridtha tirbaħ għax ridt nerġa' nismagħha għal darb'oħra malajr kemm jista' jkun. Wasal l-intervall, indaqqet il-qanpiena għal darba, darbtejn, tlieta u ntasabt għal darba oħra fis-siġġu. Ukren wasal b'instrument b'tnejn u sittin korda donnu biex juri ftit kuntrast mad-diska li sa issa għadha f'widnejja. Qablu kien hemm il-Brikkuni li bi tlett numri, jimlew aktar is-serata waqt li jfakkru fejn bdew u fejn waslu llum, b'isimhom jidher li għarrex widnejn il-preżentatur, b'ilsienu jirrepeti l-isem qisu qed jomgħod ħelwa tal-maskta. Sarah Class tat tlett numri, fejn laqtitini aktar milli meta meta użat il-valvi tal-pjanu milli l-kordi tal-kitarra. Għaddew dawn it-tlett artisti u wasal ħin tal-verdett tal-ġurija. Ma tantx inħossni komdu nara min jirbaħ u min jitlef fil-qasam tal-arti. Imma għal-lum se nagħlaq għajnejja. Kultural rebħu u erġajt għext 'Malta Tiegħi'. In-numru tlettax rebaħ. Bħal Malta dan in-numru jiġi offiż ta' spiss. Imma parti mill-matematika' ta' kuljum daqs kemm il-blata li tissejjaħ Malta hi parti minn min aħna. Malta Tiegħi tista' tinstema'